Na temelju članka 21. Zakona o predškolskom odgoju i obrazovanju i članka 50. Statuta Dječjeg vrtića Pčelica Čazma, Upravno vijeće Dječjeg vrtića Pčelica Čazma je na 8. Sjednici održanoj 5.10.2020. godine, nakon rasprave na Odgojiteljskom vijeću 30.09.2020. na prijedlog ravnateljice, donijelo Godišnji plan i program rada dječjeg vrtića Pčelica Čazma za pedagošku 2020./21. godinu.

**GODIŠNJI PLAN I PROGRAM RADA**

**DJEČJI VRTIĆ PČELICA**

**ČAZMA**

**2020./2021.**

Čazma, rujan 2020.



REPUBLIKA HRVATSKA

BJELOVARSKO BILOGORSKA ŽUPANIJA

MEĐUNARODNI EKO VRTIĆ

DJEČJI VRTIĆ PČELICA

BRAĆE RADIĆA 13A

43240 ČAZMA

Tel./fax.:043/771-419

Mob.:099/2771-419

E-mail: djecji.vrtic.pcelica@bj.t-com.hr

[www.vrtic-pcelic-cazma.hr](http://www.vrtic-pcelic-cazma.hr)

**GODIŠNJI PLAN I PROGRAM RADA**

**DJEČJEG VRTIĆA PČELICA 2020./2021. GODINE**

Čazma, rujan 2020. godine

# Sadržaj

[Sadržaj 3](#_Toc50371246)

[1. UVOD 4](#_Toc50371247)

[2. USTROJSTVO RADA 5](#_Toc50371248)

[2.1. Primarni program: 5](#_Toc50371249)

[2.2. Kraći programi 6](#_Toc50371250)

[2.3. Podaci o stručnim i tehničkim službama 6](#_Toc50371251)

[3. MATERIJALNI UVJETI RADA 7](#_Toc50371252)

[3.1. Plan nabave didaktike i potrošnog materijala za odgojne skupine 7](#_Toc50371253)

[4. NJEGA I SKRB ZA TJELESNI RAST I RAZVOJ DJECE, PREVENCIJA ZLOSTAVLJANJA DJECE 8](#_Toc50371254)

[4.1. CAP - Programa prevencije zlostavljanja djece 8](#_Toc50371255)

[5. ODGOJNO-OBRAZOVNI RAD 9](#_Toc50371256)

[5.1. POLAZITI OD RAZVOJNIH OSOBINA DJECE U SKUPINI 9](#_Toc50371257)

[5.2. ADAPTACIJA 9](#_Toc50371258)

[5.3. U JASLICAMA 9](#_Toc50371259)

[5.4. PISMENA VALORIZACIJA 9](#_Toc50371260)

[5.5. AKTIVNOSTI 10](#_Toc50371261)

[6. BITNE ZADAĆE I SADRŽAJI ODGOJNO-OBRAZOVNOG RADA 10](#_Toc50371262)

[6.1. Tjelesni i psihomotorni razvoj: 10](#_Toc50371263)

[6.2. Socio – emocionalni razvoj ličnosti 10](#_Toc50371264)

[6.3. Spoznajni razvoj 10](#_Toc50371265)

[6.4. Govor, komunikacija, izražavanje i stvaralaštvo 11](#_Toc50371266)

[7. TJEDNA ZADUŽENJA ODGOJITELJA I STRUČNOG TIMA 11](#_Toc50371267)

[7.1. Poslovi i radni zadaci u okviru 40-satnog radnog tjedna odgojitelja 11](#_Toc50371268)

[7.2. Poslovi i radni zadaci u okviru 40-satnog radnog tjedna stručnog tima 11](#_Toc50371269)

[7.3. Ravnatelj 12](#_Toc50371270)

[8. VREDNOVANJE 12](#_Toc50371271)

[9. ČUVANJE I UNAPREĐIVANJE ZDRAVLJA 13](#_Toc50371272)

[10. SURADNJA S RODITELJIMA 14](#_Toc50371273)

[11. SURADNJA S DRUŠTVENIM ČIMBENICIMA 15](#_Toc50371274)

[12. STRUČNO USAVRŠAVANJE 16](#_Toc50371275)

[12.1. ODGOJITELJSKO VIJEĆE 16](#_Toc50371276)

[12.2. Teme stručnog usavršavanja na internim stručnim aktivima 18](#_Toc50371277)

[13. PLAN I PROGRAM RADA PEDAGOGA 18](#_Toc50371278)

[14. PLAN I PROGRAM RADA PSIHOLOGA 20](#_Toc50371279)

[15. PLAN I PROGRAM RADA RAVNATELJICE 23](#_Toc50371280)

[16. PROGRAM PREDŠKOLE 24](#_Toc50371281)

[17. ZAKLJUČAK 25](#_Toc50371282)

# UVOD

 Planiranje, programiranje, organizacija, praćenje i procjena njege i odgojno obrazovnog rada postavlja zadatke u odnosu na dijete, odgojitelja, roditelja, stručne suradnike, stručno usavršavanje te u odnosu na odgojno obrazovni proces. Vrtić je zajednica gdje se uči: uči se akcijom, razumijevanjem, usvajanjem stavova i znanja. Uspješnost programa ranog razvoja djeteta ovisi o uvođenju promjena koje će utjecati na način rada odgojitelja i promjenama u ozračju ustanove i radu s roditeljima jer podržavaju timski rad, kurikulski rad, potiču kreiranje programa prema interesima i sposobnostima djece i daju mogućnost što detaljnijeg uključivanja roditelja u dječji vrtić.

 **NAŠA MISIJA:** Kontinuirano stvaranje uvjeta za kvalitetan odgoj i obrazovanje djece, uklapajući se i koristeći prednosti okruženja u kojem živimo, rukovodeći se i novim kretanjima i saznanjima na području predškolskog odgoja.

**NAŠA VIZIJA:** Užoj i široj zajednici približiti vrijednost i značaj ranog odgoja i obrazovanja da smo vrtić u kojem djeca žele boraviti te da surađujemo s roditeljima uvažavajući i educirajući ih.

# USTROJSTVO RADA

U novu pedagošku godinu 2020./2021. krenuli smo sa 192 upisane djece u objekt Dječjeg vrtića Pčelica Čazma od 12 mjeseci do polaska u školu. U primarni 10-satni program upisano je 170 djece pri čemu 53 djece u sklopu projekta „Za čazmanske mališane zajedno“ uključeno u smjenski rad, a 22 djece je upisano u primarni 5-satni program . U ovoj pedagoškoj godini ukupno je upisano 40 nove djece.

## Primarni program:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Skupina** | Mješovita jasličkaKOLAČIĆI | Mješovita jasličkaLAVIĆI | Mješovita jasličkaKOCKICE | Mlađa vrtićkaSOVICE | Srednja vrtićka CVJETIĆI | Srednja vrtićka ZVJEZDICE | Mješovita vrtićkaDELFINI | Starija vrtićkaRIBICE | MješovitaČAZMANSKI MALIŠANI |
| **Br. djece** | 14 | 19 | 21 | 28 | 26 | 26 | 24 | 34 | *53* |
| **Odgojiteljice** | Brankica BrnjanecAna Luter Hegedić | Viktorija HribarŽeljka Kordi David | Ivana Markonić ĐuranMihaela Poslon | Martina GolacKatarina Jakešević | Anica ČizmazijaLidija Štajduhar | Maja BaždarSanela Dokuš | Mileva PrišćanValentina Vuković | Gordana DevčićNada Šostarić | Ines Lamač |

## Kraći programi

Roditeljima i djeci će biti ponuđeni sljedeći kraći programi:

* program predškole
* program vjerskog odgoja
* program engleskog jezika
* folklornu igraonicu
* program igraonica za bistru i potencijalno darovitu djecu
* program kinezioloških aktivnosti (u procesu verifikacije)
* program dramskog odgoja (u izradi)

Radno vrijeme vrtića je od 6:00-16:00 i od 11:00-21:00. Jutarnje dežurstvo počinje u 5:30. Provedbom projekta „Za čazmanske mališane zajedno“ vrtić radi do 21:00. Dva dana u godini na Badnjak i Staru godinu vrtić radi do 13:00, a na Veliki petak do14:00 sati prema zaključku i odluci Upravnog vijeća odnosno Kućnog reda vrtića. Odgojitelji za to vrijeme koriste višak odrađenih sati koje su stekli u zamjenama. Programi i rad vrtića te organizacija prostora provodi se u skladu sa smjernicama pedagoške koncepcije (vrtić kao dječja kuća-kvalitetan vrtić) kontinuirani rad, rad na kreiranju uvjeta u kojima nema prisile, u kojima se djeca i odrasli potiču na samoprocjenu vlastitog rada i učinka te neprekidno unapređenje kvalitete uz međusobno povjerenje, uvažavanje i podjelu odgovornosti.

## Podaci o stručnim i tehničkim službama

* Ravnateljica- 1 djelatnik Martina Kovač
* Kuharica- 1 djelatnik Milena Šepak
* Pom. kuharica/spremačica- 1 djelatnik Ranka Zgrebec
* Spremačica- pralja- 1 djelatnik Ana Franelić
* Spremačica-pralja- 1 djelatnik Radmila Caga Obranović, pola radnog vremena
* Spremačica- pralja- 1 djelatnik Ljerka Agatić
* Domar- 1 djelatnik Darko Obranović na pola radnog vremena

**U sklopu projekta „Za čazmanske mališane zajedno“**

* Kuharica Sanja Kovačić
* Spremačica Željka Blažeković Jurić
* Pedagoginja Marija Sokolović Krejči
* Psihologinja Tea Sičaja
* Logopedinja - ugovor od djelu Gordana Jančić

Dječji vrtić Pčelica Čazma u partnerstvu sa osnivačem provodi projekt „Za čazmanske mališane zajedno“ za kojeg je ugovor potpisan 13.09.2018. Riječ je o projektu vrijednom 2.913.554,44kn, a vrtić je nositelj projekta. Cilj projekta je usklađivanje rada dječjeg vrtića sa radnim vremenom roditelja te podizanje kvalitete usluga u dječjem vrtiću koje će omogućiti kvalitetan rast i razvoj djece od najranije dobi. Ciljne skupine su stanovnici grada Čazme, djeca DV Pčelica te stručnjaci edukacijsko-rehabilitacijskog profila. Projekt rješava problem roditelja koji zbog radnog vremena nemaju gdje ostaviti djecu ili zbog poteškoća u razvoju ne postoji odgovarajuća skrb.

Projekt „Rekonstrukcija, dogradnja, unutarnje i vanjsko opremanje dječjeg vrtića“ vrijedan gotovo 6,2 milijuna kuna krenuo je 17.12.2018 i završen je krajem 2019. godine, a s 9.3.2020. započele su s radom nove 2 skupine. Rekonstrukcija je podrazumijevala spojni hodnik, dvije sobe dnevnog boravka sa praonama i garderobom. Rekonstrukciju i proširenje postojećih praona i kuhinju, gospodarski ulaz, pokretna vrata u dvorani, nove sprave i igrala na dječjem igralištu. Kompletno novi namještaj, didaktiku i igračke te opremu za rad u postojećem i dograđenom dijelu vrtića.

U skladu sa nacionalnim programima i strategijama u RH, uz redovite programe i posebne programe odgojno-obrazovnog rada, u Dječjem vrtiću se provode i sigurnosno zaštitne mjere i protokoli kao privitak Godišnjeg plana i programa rada prema donesenim protokolima postupanja u mogućim rizičnim situacijama:

a) Postupci i mjere za preuzimanje i predaju djeteta u predškolsku ustanovu

b) Bijeg djeteta iz ustanove

c) Mjere sigurnosti u vrtiću i dvorištu

d) Ozljeđivanje i bolest djeteta i prva pomoć

e) Postupci i mjere nadzora kretanja odraslih osoba u objektu i oko objekta

# MATERIJALNI UVJETI RADA

 Prema Zakonu o predškolskom odgoju i obrazovanju troškove smještaja djece snosit će osnivač grad Čazma i roditelji djece koja će koristiti usluge jaslica i vrtića.

BITNE ZADAĆE: Potreba je da i dalje nadopunjujemo odgojne skupine kao i vrtićku knjižnicu dječjom literaturom i stručno pedagoškom literaturom sustavno tijekom cijele godine, to je moguće dijelom iz projekta „Za čazmanske mališane zajedno“. Potrošni materijal za objekte i skupine dijelom će nabaviti vrtić, dijelom roditelji neposrednim sudjelovanjem, preko donacija i sponzorstava od poduzeća (pedagoško neoblikovani materijal, razne potrepštine za uređenje skupina i objekta...)

##  Plan nabave didaktike i potrošnog materijala za odgojne skupine

* Potrošni likovni materijal i sredstva po potrebi 4 do 5 puta godišnje
* Didaktička sredstva: filmovi, glazbene kompilacije
* Obogaćivanje centara za finu i grubu motoriku
* Obogaćivanje centara za senzomotoriku i spoznajni razvoj

# NJEGA I SKRB ZA TJELESNI RAST I RAZVOJ DJECE, PREVENCIJA ZLOSTAVLJANJA DJECE

Stručni tim u vrtiću pridonosi velikom poboljšanju u smislu razmjene odgojno obrazovne prakse (jer nitko sam ne može objektivno procijeniti vlastiti rad), svaki član tima u svojoj domeni treba iznijeti viđeno, te zajedno s odgojiteljima osvještavati pogreške ( „refleksivni prijatelj“ –„ prijatelj kritičar“).

* na aktivima odgojitelja otkrivati što znamo, kako znamo to što znamo, što mislimo i kako mislimo to što mislimo (Siegel)
* pomaci u znanju – promjena u uvjerenjima i ponašanju odgojitelja
* zajedničko refleksivno istraživanje, dokumentiranje (pismeno, slikovno) i razumijevanje odgojno – obrazovne prakse s ciljem cjelokupne kvalitete uvjeta za življenje, odgoj i učenje
* praćenje rada odgojitelja – ravnateljica četiri puta godišnje i po potrebi

## CAP - Programa prevencije zlostavljanja djece

CAP-ove radionice nude roditeljima, odgojiteljima i djeci strategije kojima će prevenirati verbalno, fizičko i seksualno nasilje. Bazira se na filozofiji ojačavanja i osposobljavanja – vjerovanju da svi ljudi imaju pravo na informacije, vještine i strategije kojima mogu steći kontrolu nad svojim životom.

Dječju ranjivost i podložnost nasilju možemo smanjiti informiranjem djece i njihove zajednice na koje bi načine mogli identificirati i spriječiti zlostavljanje, smanjivanjem dječje bespomoćnosti i zavisnosti te povećavanjem izvora koji bi djeci mogli pružiti podršku i pomoć.

 CAP program sastoji se od tri dijela koja se provode točno određenim redoslijedom:

1. predavanja za odrasle (osoblje i roditelje)
2. radionice za djecu
3. vrijeme za razgovor s djecom nakon radionice

Sve ove komponente zadovoljavaju različite potrebe djece i niti jedna od njih ne smije biti zanemarena.

Cilj predavanja za roditelje i osoblje vrtića su:

* educirati odrasle o problemu zlostavljanja djece
* educirati odrasle o važnosti osposobljavanja djece u mnogim područjima njihova života
* razviti učinkovit sustav potpore djeci
* pružiti odraslima informacije o izvorima podrške i poučiti ih vještinama koje će im pomoći prilikom pružanja pomoći djeci
* promicati ulogu roditelja i odgojitelja u prevenciji zlostavljanja djece
* pružiti informacije vezane uz zakonske obveze o prijavljivanju zlostavljanja djece

Cap informira djecu o potencijalno opasnim situacijama da bi ih znala prepoznati i da bi ih se manje plašila. Poučava ih njihovim pravima da bi se mogla boriti za njih i naglašava tri glavne strategije kojima im nastoji pomoći da obrane svoja prava (siguran pristup i postavljanje (samoobrana suprotstavljanjem, zalaganje za samog sebe), podrška vršnjaka (obrana prava drugih) i povjeravanje odrasloj osobi u koju dijete ima povjerenja)

U Dječjem vrtiću Pčelica CAP program provode educirane odgojno-obrazovne djelatnice, stručna suradnica psihologinja i odgojiteljice djece predškolske dobi koje su tijekom ožujka i travnja 2019. godine prošle edukaciju i postale licencirane CAP pomagačice.

# ODGOJNO-OBRAZOVNI RAD

## POLAZITI OD RAZVOJNIH OSOBINA DJECE U SKUPINI

- unapređenje tematsko – projektno planiranje (na razini skupine-ustanove)

- integrirati aktivnosti kojima odgojitelj lakše postiže povezivanje razvojnih zadaća, aktivnosti, interesa djece i aktivno sudjelovanje roditelja

- očekivanja od odgojitelja – dati inicijativu djeci, njihovim interesima i idejama

- jačati vezu u ostvarivanju planiranog s lokalnom zajednicom, organizacijama, pojedincima

## ADAPTACIJA

- osigurati fleksibilniju organizaciju, vedru atmosferu, sigurno poticajno okruženje, pomoć tehničkog osoblja, ravnateljice, ostalih odgojitelja, stručnog tima

- uspostaviti toplu i povjerljivu komunikaciju (roditelj – odgojitelj)

## U JASLICAMA

- u svim skupinama ostvariti suradnju u postavljanju, ostvarivanju i procjeni bitnih zadaća i sadržaja iz Godišnjeg plana i programa rada ustanove, te svakodnevnim situacijama i neposrednim zadacima

- sudjelovati u unapređenju i osuvremenjivanju mikroorganizacije njege i odgojno obrazovnog rada (preklop odgojitelja, dnevni odmor, obroci, osmišljavanje i organizacija prostora)

- djelovanje na podizanju kvalitete programa i prilagoditi ga dječjim razvojnim potrebama u cjelini i potreba roditelja

- djelovati na ostvarivanju sigurnosti djece, te aktualizaciji i promicanju dječjih prava

- poticati kreiranje pozitivne radne atmosfere – poboljšanje kvalitetne komunikacije

- djelovati na promidžbi predškolskog odgoja (web stranica, mediji, kutići za roditelje)

## PISMENA VALORIZACIJA

- o adaptaciji djece – po skupinama

- valorizacija perioda adaptacije

- tromjesečna valorizacija

- valorizacija na kraju pedagoške godine

- valorizacija rada ljeti

- valorizacija programa predškole

## AKTIVNOSTI

- događaje, druženja, svečanosti, radionice, izlete, dokumentirati pismeno, fotografirati, izjave djece bilježiti, snimati

# BITNE ZADAĆE I SADRŽAJI ODGOJNO-OBRAZOVNOG RADA

Stvaranje uvjeta za organizaciju i obogaćivanje aktivnosti djece radi kvalitetnog zadovoljavanja dječjih interesa i razvojnih potreba, te radi unapređivanja kvalitete života djece u cjelini:

## Tjelesni i psihomotorni razvoj:

* 1. poštovati i zadovoljavati potrebe djece – posebice u adaptacijskom periodu, izmjeni odmora i aktivnosti, prehrani,…
	2. uvažavati i zadovoljavati različitost dječjih potreba za odmorom – primjereno i prilagođeno korištenje vremena dnevnog odmora
	3. usavršavati fleksibilno konzumiranje obroka vodeći računa o individualnoj različitosti kod djece pri količini i vrsti konzumiranja hrane, te o usavršavanju samoposluživanja, čistoće, kulture prehrane
	4. konstantno usavršavanje kulturno – higijenskih navika – briga o sebi
	5. djelovati na razvoj i unapređivanju ekološke osjetljivosti djece – briga o okolini
	6. jačati imunološki sistem i djelovati na očuvanju zdravlja djece ( boravak i igre na zraku, tjelesno vježbanje, primjereno odijevanje,…)
	7. djelovati na osiguranju sigurnosti djece uz razvijanje i usavršavanje dječje sposobnosti samozaštite ( koordinacija pokreta, manipulativne sposobnosti,…)
	8. uvažavati i zadovoljavati potrebe i različitosti djece s posebnim potrebama
	9. njegovati humane odnose i komunikaciju- briga o drugima.

## Socio – emocionalni razvoj ličnosti

1. djelovati na razvoju osjećaja sigurnosti i samopouzdanja kod djece ( posebice u adaptacijskom periodu) upoznavanjem prostora ,djece i odraslih, s mogućnošću korištenja i mijenjanja prostora ( centri aktivnosti i interesa) prema dječjim potrebama, te bogatom ponudom poticaja za aktivnosti djece,
2. djelovati na razvoju pozitivne slike o sebi kod djece i na razvoju humanih i suradničkih odnosa poštujući dječje želje i interese i uz uvažavanje dječjih individualnosti i različitosti – učenje potrebnih životnih vještina uz samopotvrđivanje na pozitivan, prihvatljiv, zdrav i nerizičan način,
3. bogatom poticajnom sredinom i raznolikošću sadržaja i aktivnosti zadovoljavati dječju radoznalost i bogatiti dječji doživljajni svijet.

## Spoznajni razvoj

* 1. poticati senzibilizaciju osjeta putem otkrivanja osobina, funkcija i odnosa,
	2. podržavati i njegovati prirodnu radoznalost djeteta za vlastitu osobu i sve što ga okružuje,
	3. obogaćivati dječju spoznaju kako živjeti zdrav život,
	4. poticanje konstruktivnog načina rješavanja problema,
	5. razvijati dječju pažnju, koncentraciju i mišljenje uz poticaj samootkrivanja i samoučenja rješavanjem djetetu bliskih i dostupnih problema na njima svojstven način,
	6. zadovoljavati dječji interes za pisane znakove,
	7. djelovati na senzibilizaciji djece za narodne običaje i kulturnu baštinu.

## Govor, komunikacija, izražavanje i stvaralaštvo

1. djelovanje na usvajanju, sređivanju i obogaćivanju svih oblika komunikacije i izražavanja kod djece bogatstvom prirodnih, društvenih i umjetničkih sadržaja u cilju osobnog unapređenja i unapređenja međuljudskih odnosa,
2. bogatiti i razvijati dječji govor i govorno stvaralaštvo, sposobnost primanja, razumijevanja i izražavanja poruka,
3. razvijanje i usavršavanje likovnih sposobnosti djece i likovnog stvaralaštva,
4. djelovati na poticanju dječjeg slobodnog izražavanja svojih potreba, interesa i impresija preoblikovanjem sredine i korištenjem materijala i poticaja,
5. zadovoljavati dječji interes za pismenom komunikacijom,
6. njegovati suradnju i stvaralaštvo.

# TJEDNA ZADUŽENJA ODGOJITELJA I STRUČNOG TIMA

## Poslovi i radni zadaci u okviru 40-satnog radnog tjedna odgojitelja

|  |  |
| --- | --- |
| **POSLOVI I ZADACI** | **BROJ SATI** |
| Neposredan rad s djecom | 27,30 |
| Priprema, vođenje pedagoške dokumentacije | 5 |
| Individualno stručno usavršavanje | 2,30 |
| Suradnja s roditeljima | 2 |
| Stručni sastanci, kulturna i javna djelatnost, radionice | 3 |
| **UKUPNO** | **40** |

## Poslovi i radni zadaci u okviru 40-satnog radnog tjedna stručnog tima

|  |  |
| --- | --- |
| **POSLOVI I ZADACI** | **BROJ SATI** |
| Neposredni pedagoški rad s djecom, roditeljima i odgojiteljima | 35 |
| Suradnju s drugim ustanovama, poslovi stručnoga usavršavanja, planiranje, priprema za rad i drugi poslovi | 5 |
| **UKUPNO** | **40** |

## Ravnatelj

|  |  |
| --- | --- |
| **POSLOVI I ZADACI** | **BROJ SATI** |
| Planiranje programa rada i razvoja i njegovo izvješće, upravljanje poslovanjem, organizacija rada, izrada financijskih dokumenata u skladu s važećim propisima od zakona do odluka, vođenje projekta „Za čazmanske mališane zajedno“ | 24 |
| Zastupanje i predstavljanje vrtića, obavljanje poslova tajnika te ostalih administrativnih poslova | 2 |
| Praćenje i ostvarivanje zadaća odgojno-obrazovnog rada, njege i zaštite djece predškolske dobi | 5 |
| Obavljanje svih ostalih poslova utvrđenim zakonima, odlukom Osnivača, Statutom i drugim općim aktima | 4 |
| Praćenje propisa vezanih za financijsko poslovanje, zakona vezanih za ustanovu, pedagoški rad i standard, sigurnost, vođenje osobnih dosjea djelatnika i obavljanje poslova vezanih za radne odnose, daktilografske poslove, utvrđivanje godišnje strukture radnog vremena za sve djelatnike i praćenje realizacije | 5 |
| **UKUPNO** | **40** |

# VREDNOVANJE

Bitne zadaće:

1. Dnevno, tjedno, mjesečno, dvomjesečno, tromjesečno, godišnje vrednovanje

2. Promatranje i bilježenje – anegdotske bilješke, određene aktivnosti, intervjui i razgovor s roditeljima, individualna zapažanja po djetetu

3. Analizirati – pojave, osobnost, temperament, interese, sposobnosti i potrebe

4. U vrednovanje uključiti djecu, odgojitelje i roditelje

5. Bilježenje trajanja određenih aktivnosti

6. Mapa s uzorcima dječjih radova

7. Traženje savjeta izvana – dokumentirati, razgovarati s djetetovim roditeljima, liječnikom i drugim zdravstvenim stručnjacima

8. Pratiti društvenu, kulturnu i tradicijsku utemeljenost

9. Samovrednovanje – odgojitelji u skupini, na nivou ustanove

10. Standardi – tražiti sredstva za stručni tim (zdravsveni voditelj)

# ČUVANJE I UNAPREĐIVANJE ZDRAVLJA

1. Djelovati na očuvanje i unapređivanje zdravlja djece i njihovog zdravog psiho-fizičkog razvoja pravovremenim i kvalitetnim zadovoljavanjem razvojnih potreba i prava djece:

a) upoznati se s dječjim zdravstvenim i socijalnim statusom uz praćenje ( individualni razgovori i intervjui s roditeljima, vođenje zdravstvenih evidencija, antropometrijska mjerenja...) i unapređenje istog;

b) prilagoditi dnevni život individualnim potrebama djece (prehrana, izmjene aktivnosti i odmora, boravak na zraku)

c) osigurati opće sigurnosne uvjete (mikroklimatski uvjeti, higijena prostora, organizacija prostora);

d) djelovati na dječju fizičku i psihičku sigurnost u skladu sa Sigurnosno zaštitnim mjerama i Protokolom ponašanja u rizičnim situacijama;

e) zadovoljiti dječju potrebe za igrom i kretanjem u cilju pravilnog razvoja cjelokupne muskulature

f) bogatiti dječju spoznaje o navikama zdravog življenja

g) djelovati na usvajanju i usavršavanju kulturno – higijenskih i radnih navika (briga o sebi)

h) razvijati senzibilitet za suradničke i humane odnose (briga o drugima)

i) poticati interes za razvoj ekološke kulture (briga o okolini)

j) razvijati pozitivne i prihvatljive stavove prema djeci s posebnim potrebama

1. Edukacija djece, roditelja i djelatnika – posebice na području zdravlja i stjecanja navika zdravog života, poznavanja i zadovoljavanja razvojnih potreba te prihvaćanja različitosti i ostvarivanja ljudskih prava;
2. Djelovanje na očuvanju zdravlja i čuvanje navika zdravog življenja putem odgovarajuće prehrane i primjene HACCP sustava:
* primjene normativa po obrocima
* obogaćivanje jelovnika, uvođenje novina – zdrava prehrana
* poštivanje individualnih dječjih potreba pri konzumaciji obroka
* razvoj kulture prehrane Mi jedemo odgovorno, Hrana i njezin utjecaj na okoliš - Što jedem? i zbrinjavanje otpadaka – kompostiranje
* recikliranje
1. Održavanje i unapređivanje sanitarno – higijenskih uvjeta (prostor, sanitetski i zdravstveni materijal, kontrola zdravlja, HACCP sustav...)
2. S obzirom na pojavu COVID-19 rad u vrtiću organiziran je u skladu s preporukama HZJZ-a („Upute za sprječavanje i suzbijanje epidemije covid-19 vezano za rad predškolskih ustanova, osnovnih i srednjih škola u školskoj godini 2020./2021“)

Napomena: Dječji vrtić nema zdravstvenog voditelja, te su nositelji ovih zadataka i sadržaja ravnateljica, odgojitelji i stručni tim u suradnji s tehničkim osobljem, roditeljima, pedijatricom, Zavodom za javno zdravstvo. Ove aktivnosti provode se konstantno tijekom godine.

# SURADNJA S RODITELJIMA

Provođenje dva oblika komunikacije s roditeljima:

a) NEPOSREDNI OBLIK KOMUNIKACIJE – roditeljski sastanci i individualni razgovori - tijekom pedagoške godine svaki odgojitelj mora održati barem **4 roditeljska sastanka** - informativni sastanci za roditelje novoupisane djece, tematski sastanci ovisno o trenutnoj problematici u skupini, druženja djece, odgojitelja i roditelja tijekom godine povodom obilježavanja bitnih datuma (Dječji tjedan, Dani kruha, Jesenska svečanost, Dani adventa, Ples pod maskama, Završna svečanost) i radionice za roditelje vođene od strane Centra Proventus

b) POSREDNI OBLIK KOMUNIKACIJE -

UKLJUČIVANJE RODITELJA U RAD I ŽIVOT USTANOVE:

* učestvovanje na kulturnim i javnim događajima ustanove
* uključivanje u aktivnosti na otvorenom
* uključivanje u eko projekt na nivou ustanove
* projekti prema interesu djece u pojedinim skupinama
* Hrvatski olimpijski dan
* Eko sajam
* Dječji tjedan
* Dan kravate
* Majčin dan, Dan očeva
* Zimovanje/ljetovanje(škola skijanja/plivanja)
* Maskenbal
* Maraton Kaptol-Kaptol - jačanje osjećaja pripadnosti svom kraju
* Cvjetni korzo

Oblici, suradnje ostvaruju se kroz kvalitetnu suradnju obitelji i vrtića – aktivnim sudjelovanjem roditelja i odgojitelja u odgoju djeteta.

Suradnja se uspostavlja radi dobrobiti za dijete, a specifična je jer ovisi o osobnosti svakog djeteta, stručnosti odgojitelja i očekivanjima roditelja.

* SURADNJA=složen i višedimenzionalan proces za čije je uspješno odvijanje potrebna zainteresiranost roditelja i odgajatelja (Maleš, 2003.)
* roditelji bi trebali biti motivirani za suradnju:

 1. zbog potrebe da prate i saznaju što se događa s

 djetetom

 2. zbog razvijene svijesti o zajedničkom

 djelovanju radi postizanja jedinstvenog utjecaja

* naglašavanje partnerstva važno je iz nekoliko razloga:

 ▪ potreba daljnje izgradnje demokratskog

 poretka kojem težimo, nalaže njihovo

 poboljšanje jer se oni kao širi društveni kontekst

 reflektiraju, između ostalog, i na suradnju roditelja

 i odgajatelja

 ▪ pojam partnerstva naglašava zajedničku odgovornost

 obaju čimbenika za odgoj djeteta

 ▪ partnerstvo u odgoju upućuje na otvorenu dvosmjernu

 komunikaciju odraslih na dobrobit djeteta

# SURADNJA S DRUŠTVENIM ČIMBENICIMA

1. Ministarstvo znanosti i obrazovanja – razmjenjivanje novih sadržaja u vezi s položajem djelatnosti, novih propisa, COVID uputa, mjera za rad zakona, usklađivanje sa državno padagoškim standardima, sudjelovanje na natječajima;

2. Agencija za odgoj i obrazovanje – verifikacija kraćih programa, upute za rad, sudjelovanje na seminarima, stručnim skupovima za odgojitelje i ravnatelje, polaganje stručnih ispita pripravnika

3. Osnivač grad Čazma, Gradonačelnik, Gradsko vijeće, Upravni odjel za društvene djelatnosti i za financije – osiguranje sredstava za redovnu djelatnost, sanacija, osiguravanje sredstava i realiziranje oblika rada kroz ljetovanje, zimovanje, rekreaciju predškolske djece, suradnja povodom raznih blagdana, svečanosti, praznika i aktivnosti;

Kolegij gradonačelnika s predstavnicima Grada i ostalih gradskih ustanova i poduzeća, učestvovanje u projektima i prezentacijama

4. Županijska Služba za društvene djelatnosti – savjetovanje vezano za trenutnu problematiku;

5. Zavod za javno zdravstvo BBŽ-a i Sanitarna zaštita Škarda

* Sustavno praćenje kvalitete prehrane u predškolskoj ustanovi 4 puta godišnje
* Uzimanje briseva čistoće u kuhinji i ostalim prostorijama te uzoraka vode
* Prehrambeni standard za planiranje prehrane djece u dječjem vrtiću – jelovnici i normativi

6. Osnovna škola – realizacija zajedničkih aktivnosti starije skupine sa budućim učiteljima, razmjena iskustava učitelj-odgojitelj, zajednički roditeljski sastanak Moj budući prvašić, Srednja škola – posjet srednjoj školi

7. Šumarija Čazma, Savjetodavna služba Čazma

8. Gostovanje kazališnih predstava – listopad –prosinac - veljača – travanj(ukoliko bude moguće)

9. Izleti- dogovoriti zajedno sa odgojiteljima na Odgojiteljsko zdravstvenim vijećima prema pristiglim ponudama

10. Posjet gradskoj knjižnici Slavko Kolar – kroz godinu, suradnja sa Centrom za kulturu

11. Suradnja sa Župnim uredom, Policijskom postajom „Dani otvorenih vrata“

12. Suradnja sa Domom zdravlja, Društvom Naša djeca Čazma, Obiteljskim centrom Bjelovar

13. Posjet Poštanskom uredu i suradnja sa Super radiom

14. Suradnja sa Turističkom zajednicom, KUD-om Čazma

15. Suradnja sa Udrugom Lijepa Naša i Eko Čazma

16. Suradnja sa Dv Ludina, Vrbovec i Maslačak Garešnica

17. Suradnja sa autoškolom VAMA

# STRUČNO USAVRŠAVANJE

Svi odgojitelji su prema Zakonu o predškolskom odgoju i naobrazbi, kao i prema Pravilniku o obrascima i sadržaju pedagoške dokumentacije i evidencije o djeci u dječjem vrtiću (NN83./01.) dužni ostvariti Program stručnog usavršavanja. Kroz projekt „Za čazmanske mališane zajedno“ osigurana su sredstva za edukacije svih stručnih radnika u procesu za naredne dvije godine.

Bitni zadaci:

 1. Nastaviti rad na uvježbavanju znanja i vještina;

a) u podizanju kvalitete komunikacije u svim odnosima

b) u podizanju kvalitete suradnje sa roditeljima i prosvjetnim djelatnicima škole

c) u pozitivnim i negativnim promjenama u materijalnim, organizacijskim i drugim uvjetima

2. Podizanje kvalitete rada po određenim segmentima, osobito;

a) u organizaciji odgojno-obrazovnog procesa – ekipiranost, prijatelj kritičar

b) osvještavanje, postavljanje i provođenje suštinskih pravila za odvijanje kvalitetnog odgojno-obrazovnog rada

c) razvojna, poticajna sredina u dječjem vrtiću i promjena uloga odgojitelja

## ODGOJITELJSKO VIJEĆE

Ove godine planira se rad 6 Odgojiteljskih zdravstvenih vijeća. Ono usmjerava odgojno-obrazovnu djelatnost i utječe na primjenu teoretskih i stručno pedagoških rješenja u neposrednom pedagoškom radu.

Na drugom Odgojiteljskom vijeću dana 30.09.2019. potvrđeni su Timovi za kvalitetu dječjeg vrtića uz manje izmjene i promjene.

TIMOVI ZA KVALITETU DJEČJEG VRTIĆA PČELICA ČAZMA

T1 – Tim za estetsko uređenje vrtića – uređenje zajedničkih prostora, izrada mobila i aplikacija voditelji tima: Nada Šostarić, Anica Čizmazija i Sanela Dokuš; rok za prvo izvršenje je 23.09.2020. i godišnje prema potrebi

T2– Tim za likovni centar i zdravstveni kutić – uređenje i preglednost, nabava novih materijala; voditelji tima: Maja Baždar, Brankica Brnjanec i Gordana Devčić; rok za prvo izvršenje je 1.10. i godišnje po potrebi

T3 – Tim za eko kutić – redovita izmjena(svaka dva tjedna) eko aktivnosti na promjenjivom panou, panou u gradu i izrada eko programa; voditelji tima: Ines Lamač, Valentina Vuković i Lidija Štajduhar; rok za prvo izvršenje je 1.10., za izradu plana 31.10. i kroz godinu

T4 – Tim za uređenje WEB stranice – redovito ažuriranje podataka i fotografija; voditelji tima: Željka Kordi David, Ivana Markonić Đuran, Mihaela Poslon, Ana Luter Hegedić i Viktorija Hribar

T5 – Tim za vođenje stručnog aktiva i praćenje novina u predškolskom odgoju; voditelji tima: Marija Sokolović Krejči, Tea Sičaja i Mileva Prišćan; rok za prvo izvršenje je listopad 2020. i mjesečno kroz godinu

T6 – Tim za izradu Kurikula vrtića i GPP-a; voditelji tima: Marija Sokolović Krejči, Tea Sičaja, Martina Kovač; rok je 1. listopad 2020.

T7- Tim za sortiranje zbornice, didaktike i materijala(smeđi ormar); voditelji tima: Katarina Jakešević i Martina Golac, rok je 1.10. i godišnje prema potrebi

## Stručno usavršavanje na internim stručnim aktivima

Stručno usavršavanje je briga svakog djelatnika osobno i radnog kolektiva u cijelosti s ciljem što stručnijeg i kvalitetnijeg rada, što šireg znanja jer vrtić je odgojno-obrazovna institucija i samo ga stručno osposobljeni kadrovi mogu razvijati. Stručno usavršavanje će teći kroz individualno praćenje literature, kroz rad stručnih aktiva, kroz stručna usavršavanja organizirana od strane Ministarstva i Agencije, edukacije iz projekta „Za čazmanske mališane zajedno“ kroz roditeljske sastanke te druge relevantne organizacije i udruge.

Stručna literatura nabavlja se tijekom godine putem ponuda i prisustvovanja savjetovanjima, te prema financijskim mogućnostima, pazeći da se fond knjiga stalno obogaćuje i stalno prati nova literatura.

# PLAN I PROGRAM RADA PEDAGOGA

 Pedagog kao stručni suradnik prati i unaprjeđuje odgojno – obrazovni proces i pridonosi ostvarenju odgojno – obrazovnih ciljeva. U novoj pedagoškoj godini podizati će kvalitetu suradnje s roditeljima i neposrednim društvevnim okruženjem te u većoj mjeri poticati odgojitelje na stručno usavršavanje, cjeloživotno učenje i timski rad. Kroz predlaganje inovacija i suvremenih metoda i oblika rada osiguravat će optimalan rast i razvoj te napredovanje djeteta.

**Zadaće pedagoga u odnosu na dijete:**

* kontinuirano praćenje i procjenjivanje aktualnih djetetovih interesa, mogućnosti i potreba te njihovo pravovremeno zadovoljavanje
* opservacija djeteta u odgojnoj skupini, njegovih razvojnih potreba, načina i strategija ponašanja, komunikacije i interakcije s drugima
* ostvarivanje neposrednog kontakta s djecom radi upoznavanja i spoznavanja potreba i interesa djece te u skladu s time predlaganje inovativnih načina rada i obogaćivanje odgojnog procesa
* provođenje inicijalnih razgovora s djecom i roditeljima te opserviranje aktualnog razvojnog statusa djeteta
* sudjelovanje u formiranju odgojnih skupina
* praćenje prilagodbi novoupisane djece te stvaranje uvjeta za olakšavanje procesa adaptacije i prevladavanje eventualnih nastalih teškoća
* kontinuirano praćenje provedbe kraćih programa
* sudjelovati u otkrivanju darovite djece te djece s posebnim potrebama i teškoćama u razvoju te predlaganje primjerenih aktivnosti, sredstava, strategija i načina odgojno – obrazovnog rada
* sudjelovanje u bogaćenju djetetovog života u vrtićkom kontekstu organiziranjem različitih kulturno – umjetničkih, društveno - zabavnih te sportsko - rekreativnih programa, događanja, posjeta i druženja.

**Zadaće pedagoga u odnosu na roditelje:**

* ostvarivanje i poticanje partnerstva s roditeljima i različitih oblika suradnje na razini cijelog vrtića
* suradnja s roditeljima u pripremi i provedbi te olakšanju procesa adaptacije
* provođenje inicijalnih razgovora s roditeljima i djetetom: informiranje roditelja o vrtiću, načinima rada, programima i procesu adaptacije te upoznavanje s djetetovim, roditeljskim i obiteljskim prilikama i potrebama
* poticanje roditelja na različite oblike suradnje – u većoj mjeri uključivati roditelje u neposredan rad u skupini
* održavanje i sudjelovanje na roditeljskim sastancima i radionicama prema aktualnim i potrebitim temama
* poticanje roditelja na iskazivanje razine zadovoljstva i procjenjivanje programa i rada odgojnih skupina i vrtića u cjelosti
* održavanje individualnih razgovora i konzultativnog, savjetodavnog rada s roditeljima
* prezentiranje odgojno – obrazovnog rada i aktualne problematike i događanja u vrtiću putem: pisanih materijala u kutićima za roditelje, edukativnih letaka, ulaznog panoa i panoa stručnog tima.

**Zadaće pedagoga u odnosu na odgojitelje:**

* pomoć odgojiteljima u promatranju i procjenjivanju individualnih i aktualnih djetetovih potreba, interesa i mogućnosti te razvojnog statusa
* sudjelovanje u procesu adaptacija novoupisane djece i stručna pomoć u olakšavanju iste
* pomoć odgojiteljima u pravovremenom i primjerenom planiranju odgojno – obrazovnog procesa
* refleksije s odgojiteljima i neposredna stručna pomoć u odgojnoj skupini kroz predlaganje pristupa, postupaka i pružanje potrebnih informacija
* pomoć odgojiteljima u stvaranju kvalitetnog odgojno – obrazovnog procesa u svim njegovim aspektima (prostorno – materijalno, vremensko i socijalno okruženje, rad na projektima, adekvatna komunikacija s djecom, refleksivno vrednovanje vlastite prakse, suradnja s roditeljima, planiranje i provođenje aktivnosti, izbor sadržaja i izrada primjerenih poticaja)
* pomoć odgojiteljima u vođenju pedagoške dokumentacije
* potpora i pomoć odgojiteljima u dokumentiranju odgojno – obrazovnog procesa i upoznavanje s različitim oblicima, načinima i mogućnostima te mnogobrojnim potencijalima
* suradnja s odgojiteljima u planiranju i organiziranju različitih oblika suradnje s roditeljima, načinima ostvarivanja aktivnog partnerstva i kvalitetne komunikacije
* poticanje profesionalnog razvoja i stručnog usavršavanja odgojitelja te osvješćivanje uloge odgojitelja kao refleksivnog praktičara; stručna pomoć u izboru područja individualnog usavršavanja te u provedbi istog
* priprema i provedba različitih oblika stručnog usavršavanja unutar vrtića – predlaganje stručne literature, stručni aktivi, radni dogovori, odgojiteljska vijeća, radionice.

**Zadaće pedagoga u odnosu na ravnatelja i stručne suradnike:**

* timski rad na planiranju, programiranju i evaluiranju cjelokupnog rada vrtića
* organizacija rada kraćih programa i programa predškole te provjera kvalitete njihova provođenja
* timski rad u opservacijama djece i donošenju stručnog mišljenja te pisanje stručnih mišljenja i nalaza
* sudjelovanje u izradi Godišnjeg plana i programa odgojno – obrazovnog rada, Izvješća o ostvarenosti Godišnjeg plana i programa rada i Kurikula vrtića
* suorganiziranje i sudjelovanje na sastancima stručnog tima i ravnatelja, odgojiteljskim vijećima i stručnim aktivima
* osmišljavanje i obogaćivanje programa i sadržaja vrtića
* sudjelovanje u organizaciji rada vrtića uz poštivanje pedagoških načela.

**Zadaće pedagoga u odnosu na neposredno društveno okruženje:**

* suradnja s nadležnim institucijama, vanjskim sustručnjacima, različitim ustanovama, udrugama, organizacijama i društvima u svrhu bogaćenja i unapređivanja programa i odgojno – obrazovnog rada vrtića
* javno prezentiranje odgojno - obrazovnog rada vrtića
* povezivanje sa stručnim i društvenim čimbenicima poput Ministarstva znanosti, obrazovanja i sporta; Agencijom za odgoj i obrazovanje; različitim društveno – socijalnim ustanovama (Dom zdravlja, Centar za socijalnu skrb itd.); kazalištima i muzejima

**Osobno stručno usavršavanje:**

* praćenje i proučavanje aktualne stručne literature, pedagoške periodike i stručnih web izvora
* rad na projektima u vrtiću
* sudjelovanje na različitim oblicima stručnog usavršavanja unutar vrtića – stručni aktivi, odgojiteljska vijeća
* sudjelovanje na različitim oblicima stručnog usavršavanja izvan vrtića - stručni skupovi, stručni seminari, edukacije
* vođenje mape osobnog profesionalnog i stručnog razvoja.

# PLAN I PROGRAM RADA PSIHOLOGA

Temeljne zadaće psihologa u predškolskim ustanovama su prevencija, rana intervencija, edukacija i istraživanja. Temeljne zadaće psiholog obavlja kroz rad s djecom, odgojiteljima, roditeljima, suradnju s vanjskim ustanovama, pripremanje, planiranje, programiranje i stručno usavršavanje.

1. **Poslovi u radu s djecom**
	1. Praćenje i procjenjivanje aktualnih razvojnih i specifičnih potreba djece, njihovih sposobnosti i mogućnosti
		* + Praćenje zadovoljenja osnovnih bioloških i psiholoških potreba djece
			+ Poticanje temeljnih kompetencija za cjeloživotno učenje
			+ Izrada kriterija za praćenje razvoja djece
	2. Neposredni rad
		* + Procjena psihomotornog, kognitivnog i socioemocionalnog razvoja djeteta
			+ Prepoznavanje djece s teškoćama i identificiranje darovite djece
			+ Izrada individualiziranih planova za djecu s teškoćama u razvoju i darovitu djecu
			+ Vođenje individualnih dosjea djece s posebnim potrebama
			+ Individualni rad s djecom unutar i izvan skupine
			+ Praćenje ostvarivanja individualnog programa rada s djecom s teškoćama u razvoju
			+ Praćenje i procjena uspješnosti adaptacije
			+ Boravak u skupini s ciljem opažanja djece
			+ Opažanje i procjena djece prilikom inicijalnih razgovora
	3. Procjena spremnosti djece za polazak u školu
		* + Psihologijsko testiranje radi procjene psihofizičke spremnosti djeteta za polazak u školu
			+ Pisanje mišljenja o spremnosti djeteta
2. **Poslovi u radu s odgojiteljima**
	1. Pomoć odgojiteljima u procjenjivanju potreba djece i u organizaciji odgojno-obrazovnog procesa
		* + Upoznavanje odgojitelja s karakteristikama i specifičnostima novoupisane djece
			+ Senzibiliziranje odgojitelja za prepoznavanje potreba djece i usmjeravanje na uvažavanje dječjih interesa prilikom odgojno-obrazovnog djelovanja
			+ Pomoć i suradnja s odgojiteljima radi definiranja specifičnih zadaća rada, prilagodbe prostorno materijalnih i socijalnih uvjeta te izbora sadržaja koji odgovaraju razvojnim potrebama djece
			+ senzibilizacija i edukacija odgojitelja za rad s djecom s posebnim potrebama
			+ Pružanje povratnih informacija o rezultatima testiranja djece
	2. Pomoć u razvoju odgojiteljskih kompetencija
		* + Davanje smjernica za opažanje i praćenje razvoja djece
			+ Suradnja pri utvrđivanju i zadovoljavanju specifičnih odgojno-obrazovnih potreba djece
			+ Kontinuirano educiranje, savjetovanje i refleksija iz područja rada s djecom s
			+ Pomoć odgojiteljima u proširivanju stručnih spoznaja
			+ Podrška i pomoć u suradnji s roditeljima, zajedničke aktivnosti u kontaktu s roditeljima djece
	3. Rad na humanizaciji međuljudskih odnosa
		* + Promoviranje kvalitetne interakcije i komunikacije između sudionika procesa
			+ Briga za socijalne odnose
			+ Briga o pridržavanju odredaba Pravilnika i Zakona o predškolskom odgoju i obrazovanju
3. **Poslovi u radu s roditeljima**
	1. Usklađivanje odgojnih utjecaja na relaciji roditeljski dom-vrtić
		* + Poticanje roditelja na uključivanje u proces prilagodbe djeteta na vrtić, savjetovanje i educiranje o specifičnostima tog razdoblja
			+ Provođenje inicijalnih intervjua s roditeljima prilikom upisa djeteta u vrtić
			+ Poticanje usklađivanja odgojnih utjecaja na relaciji roditeljski dom – vrtić
			+ Suradnja i dogovor s roditeljima o potrebnim intervencijama u vezi posebnih potreba djeteta
			+ Prezentacija psiholoških tema na panou stručnog tima, upućivanje na stručnu literaturu sukladno određenoj problematici
			+ Sudjelovanje na individualnim razgovorima i roditeljskim sastancima
	2. Savjetodavni rad s roditeljima
		* + informiranje roditelja o rezultatima praćenja i psihologijske procjene djeteta
			+ Edukacija i savjetovanje roditelja o pojedinim razvojnim fazama djeteta i njegovim osobitostima
			+ Edukacija roditelja o načinima pripreme djeteta za polazak u vrtić
			+ Savjetovanje roditelja djece s posebnim potrebama
			+ Suradnja i interakcija s roditeljima u različitim etapama djelatnosti vrtića, uvažavanje sugestija i vrednovanje rada (izrada, primjena i analiza anketa
			za roditelje)
			+ Promoviranje partnerskih odnosa roditelja i predškolske ustanove
4. **Poslovi u odnosu na stručni tim**
	1. Priprema, planiranje i programiranje
		* + sudjeluje u izradi i vođenju propisane dokumentacije i evidencije o djeci
			+ sudjelovanje u praćenju kvalitete rada ustanove
	2. Suradnja s članovima stručnog tima
		* + Ravnateljica: kontinuirana suradnja u vezi organizacije rada, materijalnog konteksta, stručnih konzultacija
			+ Pedagoginja: kontinuirana suradnja u vezi organizacije rada, materijalnog konteksta, stručnih konzultacija, timska izrada individualnih programa
			+ Logopedinja: suradnja u radu s djecom s posebnim potrebama i teškoćama u razvoju, konzultacije radi usklađenog rada i savjetovanja roditelja i odgajatelja, timska izrada individualnih programa
			+ Rad u povjerenstvu za upis djece
	3. Stručno usavršavanje djelatnika
		* + Pripremanje i sudjelovanje u radu Odgojiteljskih vijeća
			+ Priprema i sudjelovanje u radu Internih stručnih aktiva
5. **Suradnja s vanjskim ustanovama i institucijama**
	* + - Suradnja sa stručnim institucijama, odgojno-obrazovnim ustanovama,
			zdravstvenim ustanovama, ustanovama socijalne skrbi, strukovnim organizacijama, društvima i pojedincima vezano za realizaciju svih ciljeva rada psihologa
6. **Pripremanje, planiranje i programiranje te stručno usavršavanje**
	1. Vođenje propisane dokumentacije
	2. Planiranje i priprema za rad
	3. Stručno usavršavanje
		* + Interni stručni aktivi
			+ Sastanci Sekcije za razvojnu psihologiju rane i predškolske dobi
			+ Stručni skupovi u organizaciji Agencije za odgoj i obrazovanje
			+ Seminari, radionice i stručni skupovi različitih strukovnih organizacija
			+ Seminari, radionice, stručni skupovi i edukacije o darovitoj djeci
			+ Praćenje stručne literature, periodike, tiska

# PLAN I PROGRAM RADA RAVNATELJICE

Dječji vrtić Pčelica ima za cilj pružiti kvalitetnu uslugu korisnicima vrtića te će zadovoljiti sve potrebe djeteta, poticati djetetov cjeloviti razvoj i pripadnost okruženju. Dječji vrtić Pčelica obavlja djelatnost predškolskog odgoja i naobrazbe, a osnivač i vlasnik je grad Čazma. Program odgojno obrazovnog rada Dječjeg vrtića zasnovan je na Programskom usmjerenju odgoja i obrazovanja predškolske djece, Koncepciji razvoja predškolskoga odgoja, Zakonu o predškolskom odgoju i obrazovanju, Nacionalnom kurikulu za rani i predškolski odgoj, suglasnosti Agencije za odgoj i obrazovanje i Ministarstva znanosti, obrazovanja Republike Hrvatske.

 U skladu s vrijednostima, općim ciljevima i načelima Nacionalnoga okvirnoga kurikuluma težište odgojno-obrazovne djelatnosti tijekom predškolskoga odgoja i obrazovanja usmjereno je na poticanje cjelovita i zdrava rasta i razvoja djeteta te razvoja svih područja djetetove osobnosti: tjelesnoga, emocionalnoga, socijalnoga, intelektualnoga, moralnoga i duhovnoga, primjereno djetetovim razvojnim mogućnostima.

Preduvjet za valjano djelovanje ustanova ranoga i predškolskoga odgoja i obrazovanja usmjereno je na razumijevanje i prihvaćanje roditelja i skrbnika kao ravnopravnih sudionika u institucijskome odgojno-obrazovnomu radu.

U okviru Godišnjeg plana i programa rada poslovi i radni zadaci ravnatelja sastojat će se od sljedećih elemenata:

* Vođenje poslovanja Dječjeg vrtića Pčelica
* Organizacijska priprema vrtičkog objekta
* Raspored odgojitelja u odgojne skupine
* Raspored rada tehničkog osoblja
* Utvrđivanje godišnje strukture radnog vremena i praćenje realizacije
* Planiranje sastanaka i vođenje OV-a, sastanaka tehničkog osoblja, vijeća zaposlenih, kolegija odgojitelja i UVDV-a
* Organizacija zamjene odsutnih odgojitelja
* Praćenje ispisivanja djece te prihvat nove i raspored po skupinama
* Organizacija rada u ostalim kraćim programima
* Izvješće o radu, plan i program rada
* Izvanredni sastanci, primanje stranaka
* Vođenje projekta Za čazmanske mališane zajedno(na pola radnog vremena)
* Vođenje i praćenje realizacije Eko-programa i projekta
* Partnersko vođenje projekata zajedno sa Osnivačem

BITNE ZADAĆE

a) nastojati što bolje surađivati s predstavnicima Osnivača, ustrajati na daljnjem uređenju i redovitom investicijskom održavanju objekta

b)izvršiti sve potrebno što Osnivaču treba razjasniti i opravdati financiranje naše djelatnosti, sa jednim ciljem održati pedagoški i životni standard djece, djelatnika u vrtiću uz stalan pokušaj poboljšanja

c) organizirati rad u vrtiću prema potrebama koje zadovoljavaju dijete, roditelja, zaposlenike

- poštivati normative i zakonske norme u odnosu na prava i dužnosti zaposlenika

- pratiti postotak dolaženja djece po skupinama

- pratiti mjesečnu satnicu odgojitelja i ostalih zaposlenika

- stvaranje vizije željenih i mogućih promjena u pojedinim dijelovima vrtićkog konteksta

d) podržavati, sudjelovati, realizirati i pratiti ostvarenje svih zadataka iz godišnjeg plana i programa rada vrtića, te redovito izvješćivati o realizaciji zadataka na sjednicama UVDV-a i OV-a

1. razvijati kod odgojitelja stav o potrebi sustavnog praćenja djece – individualno praćenje

# PROGRAM PREDŠKOLE

U skladu sa zakonskim osnovama i stručnim pretpostavkama programa, predškola kao program javnih potreba namijenjena je djeci u godini prije polaska u osnovnu školu te je obvezna za svu djecu koja nisu obuhvaćena redovnim programom predškolskog odgoja u Dječjem vrtiću. Za pedagošku 2020./21. godinu upisi u predškolu započeli su pozivom za uključivanje djece u program predškole 7.09., iako smo mi počeli upisivati djecu već u travnju na redovnim upisima za vrtić, a polazak djece i početak rada započinje 1. listopada.

CILJEVI I PROGRAM PREDŠKOLE

* Osigurati djeci zdravu poticajnu, motivirajuću i razvojnu okolinu
* Zadovoljiti djetetove aktualne razvojne potrebe i poticati aspekte djetetova razvoja
* Jačati pozitivnu i realnu sliku o sebi, omogućiti stjecanje iskustva o međusobnim različitostima
* Upoznati osnovne socijalne vještine
* Stjecati osnovna znanja i vještine potrebne za djetetov daljnji razvoj i uspješno ga uključiti u redovno školovanje

ORGANIZACIJA RADA PREDŠKOLE

Program rada predškole provodit će se u prostoru Dječjeg vrtića. Planiramo oformiti dvije skupine djece. Voditelij predškole biti će učiteljica razredne nastave Vlatka Rešček.

MATERIJALNI UVJETI RADA PREDŠKOLE

U suradnji s roditeljima i Osnivačem pronalaziti i koristiti sredstva i sponzorstvo za nabavku sredstava i materijala za igru i rad s djecom i za djecu te sredstva osigurana iz Državnog proračuna koristiti za isto.

Unapređivati postojeće uvjete za ugodan i siguran boravak djece. Unaprijediti preventivnu zdravstvenu zaštitu djece (liječnik).

ODGOJNO – OBRAZOVNI RAD

Usmjeren je na zadovoljavanje djetetovih potreba i podizanje kvalitete komunikacije u svakodnevnim situacijama, stjecanje osnovnih znanja o sebi i drugima, živoj i neživoj prirodi, na razvijanje pozitivnih stavova o vrijednosti života i važnosti svakog bića.

SURADNJA S OBITELJI DJETETA

Zajedničke posjete kazalištu, izleti, svečanosti, radionice, roditeljski sastanci

SURADNJA S DRUŠTVENIM ČIMBENICIMA

* Dogovor s pedagogom i defektologicom osnovne škole o temi „Priprema djeteta za školu“
* Posjeta predškolaca prijateljima u školi, dolazak učitelja četvrtih razreda u vrtić i uključivanje u aktivnosti s djecom

# ZAKLJUČAK

Naglasak je na vrtiću kao ustanovi koja provodi izvanobiteljski predškolski program, te je odgovoran za stvaranje kvalitetnog okruženja u kojem dijete odrasta. Odgovoran je i za osiguranje pristupa, ostvarenje prava svakog djeteta na skrb i poticanje razvoja, te na kvalitetu programa. Obitelj, odnosno roditelji koristeći usluge ustanove moraju biti informirani o značajkama djetetova razvoja i o svemu što se djetetu nudi, kako bi mogli odabrati najbolje za svoje dijete.

Društvena zajednica treba imati, stvarati i podržavati mjesta na kojima dijete dobiva odgovarajući odgoj tj. gdje dijete uči i živi svoja prava, a to je dječji vrtić.

Na temelju članka 39. Zakona o predškolskom odgoju i obrazovanju(NN10/97 i 94/13) i članka 63. Statuta Dječjeg vrtića Pčelica Čazma, Odgojiteljsko je vijeće na 2. Sjednici održanoj 30.09.2020. utvrdilo Godišnji plan i program rada dječjeg vrtića Pčelica Čazma za pedagošku 2020./21. godinu.

KLASA:601-02/20-03

URBROJ:2110-06/20-17

Izradila ravnateljica: Predsjednik upravnog vijeća:

 **Martina Kovač, v.r.**

 **Branko Novković, v.r.**

PRILOG: Sigurnosno zaštitne mjere i protokoli

Čazma, rujan 2020. godine